b'\n_START_ARTICLE_\nPlavi bar\xc5\xa1un (1986.)\n_START_SECTION_\nRadnja\n_START_PARAGRAPH_\nStudent Jeffrey Beaumont (MacLachlan), nakon posjete bolesnom ocu, pronalazi ljudsko uho u polju. On nastavlja istra\xc5\xbeivati slu\xc4\x8daj uz pomo\xc4\x87 k\xc4\x87eri lokalnog policijskog detektiva, Sandy Williams (Dern), koja mu otkriva informacije dobivene od oca. Istraga \xc4\x87e ga odvesti do privla\xc4\x8dne i misteriozne \xc5\xbeene, Dorothy Vallens (Rossellini), povezane sa nasilnim i perverznim psihopatom Frankom (Hopper).\n_START_SECTION_\nKritike\n_START_PARAGRAPH_\nFilm je uglavnom pobrao pozitivne kritike u Sjedinjenim Ameri\xc4\x8dkim Dr\xc5\xbeavama. Nalazi se na listi "10 najboljih filmova 1986." The New York Timesa. Paul Attanasio iz The Washington Posta ka\xc5\xbee: "Lyncha ne zanima komunikacija. On je zainteresiran za paradiranje vlastite osobnosti. Radnje se ne razvija, niti produbljuje, ve\xc4\x87 samo postaje \xc4\x8dudnija, sve do ne tako sjajnog zavr\xc5\xa1etka."  Kriti\xc4\x8dar The New York Timesa, Janet Maslin, iskazuje divljenje za uloge Hoppera i Rossellini: "Gdin. Hopper i g\xc4\x91a. Rossellini su daleko izvan granica obi\xc4\x8dne glume. Potpuno su unijeli sebe u ovu filmsku pri\xc4\x8du."  Sheila Benson iz Los Angelesa Timesa nazvala je film "najbriljantnijim uznemiruju\xc4\x87im ostvarenjem sa temom \xc5\xbeivota u malenom ameri\xc4\x8dkom gradi\xc4\x87u."  Peter Travers, kriti\xc4\x8dar Rolling Stonea, proglasio je Plavi bar\xc5\xa1un za najbolji film osamdesetih i remek-djelo ameri\xc4\x8dke kinematografije. _NEWLINE_Arsen Oremovi\xc4\x87 mu je dao tri od \xc4\x8detiri \'kriti\xc4\x8darska prsta\': "Kultni film Davida Lyncha razmjerno je uredno zaokru\xc5\xbeeni triler iako se tako mo\xc5\xbeda ne \xc4\x8dini zbog posve i\xc5\xa1\xc4\x8da\xc5\xa1enog i originalnog stila koji po svaku cijenu bje\xc5\xbei u bizarnost."'